CELEX: 32017D0191
Language: lv
Date: 2017-02-01 00:00:00
Title: Komisijas Īstenošanas lēmums (ES) 2017/191 (2017. gada 1. februāris), ar ko groza Lēmumu 2010/166/ES, ieviešot jaunas tehnoloģijas un frekvenču joslas mobilo sakaru pakalpojumiem kuģos (MCV pakalpojumiem) Eiropas Savienībā (izziņots ar dokumenta numuru C(2017) 450) (Dokuments attiecas uz EEZ. )

3.2.2017   
               
               
                  LV
               
               
                  Eiropas Savienības Oficiālais Vēstnesis
               
               
                  L 29/63
               
            KOMISIJAS ĪSTENOŠANAS LĒMUMS (ES) 2017/191
      (2017. gada 1. februāris),
      ar ko groza Lēmumu 2010/166/ES, ieviešot jaunas tehnoloģijas un frekvenču joslas mobilo sakaru pakalpojumiem kuģos (MCV pakalpojumiem) Eiropas Savienībā
      
         
            (izziņots ar dokumenta numuru C(2017) 450)
         
      
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2002. gada 7. marta Lēmumu Nr. 676/2002/EK par normatīvo bāzi radiofrekvenču spektra politikai Eiropas Kopienā (radiofrekvenču spektra lēmums) (1), un jo īpaši tā 4. panta 3. punktu,
      tā kā:
      
                  (1)
               
               
                  Komisijas Lēmums 2010/166/ES (2) nosaka tehniskos un izmantošanas nosacījumus, kas vajadzīgi GSM izmantošanai kuģos (MCV pakalpojumiem) Savienībā.
               
            
                  (2)
               
               
                  Uzlabotu sakaru līdzekļu attīstība, ko balsta tehnikas progress, var uzlabot visu pilsoņu iespēju pieslēgties tīklam it visur un katru mirkli atbilstoši Radiofrekvenču spektra politikas programmai, kas ieviesta ar Eiropas Parlamenta un Padomes Lēmumu Nr. 243/2012/ES (3), un veicināt digitālā vienotā tirgus īstenošanu. Bez tam spektrs būtu izmantojams saskaņā ar tehnoloģiskās neitralitātes un pakalpojumu neitralitātes principiem, kas izklāstīti Eiropas Parlamenta un Padomes Direktīvā 2002/21/EK (4).
               
            
                  (3)
               
               
                  Lēmums 2010/166/ES aicina dalībvalstis pastāvīgi uzraudzīt, kā to teritoriālajos ūdeņos MCV pakalpojumu sniedzējas sistēmas izmanto 900 MHz un 1 800 MHz frekvenču joslas, sevišķi visu minētā lēmuma nosacījumu nepārtrauktas nozīmības ziņā un kaitīgu traucējumu gadījumos. Dalībvalstīm noteikts arī iesniegt Komisijai ziņojumu par saviem konstatējumiem, un piemērotos gadījumos Komisijai Lēmums 2010/166/ES būtu jāpārskata.
               
            
                  (4)
               
               
                  Komisijai iesniegtie dalībvalstu ziņojumi visnotaļ apstiprināja, ka vajag atļaut MCV izmantot jaunas sakaru tehnoloģijas.
               
            
                  (5)
               
               
                  Lai padarītu vieglāku MCV lietojumu turpmāku ieviešanu Savienībā, Komisija 2015. gada 16. novembrī saskaņā ar Lēmuma Nr. 676/2002/EK 4. panta 2. punktu deva uzdevumu Eiropas Pasta un telesakaru administrāciju konferencei (CEPT) izpētīt jūras iekārtu, kuras izmanto LTE tehnoloģiju, līdzāspastāvēšanas iespēju ar zemes elektronisko sakaru tīkliem, kuri darbojas 1 710–1 785/1 805–1 880 MHz un 2 500–2 570/2 620–2 690 MHz joslās, un jūras iekārtu, kuras izmanto UMTS tehnoloģiju, līdzāspastāvēšanas iespēju ar zemes elektronisko sakaru tīkliem, kuri darbojas 1 920–1 980/2 110–2 170 MHz joslās.
               
            
                  (6)
               
               
                  Izpildot šo uzdevumu, CEPT2016. gada 17. jūnijā izdeva 62. ziņojumu ar secinājumu, ka MCV būtu iespējams izmantot ar LTE tehnoloģiju 1 710–1 785/1 805–1 880 MHz un 2 500–2 570/2 620–2 690 MHz joslās un UMTS tehnoloģiju 1 920–1 980/2 110–2 170 MHz joslā, ja tiktu izpildīti attiecīgi tehniskie nosacījumi. Tādēļ, pamatojoties uz CEPT 62. ziņojumu, Lēmums 2010/166/ES būtu jāgroza, ietverot minētās tehnoloģijas un frekvences un ļaujot kuģos izmantot uz šīm tehnoloģijām bāzētas sistēmas.
               
            
                  (7)
               
               
                  Neskarot pielikumā izklāstītās prasības, dalībvalstis var – nolūkā aizsargāt citus atļautos spektra lietojumus – papildus uzlikt ģeogrāfiskus ierobežojumus MCV sistēmu darbībai savos teritoriālajos ūdeņos.
               
            
                  (8)
               
               
                  Ņemot vērā UMTS un LTE tehnoloģiju nozīmi bezvadu sakaros Savienībā, iespējai izmantot šajā lēmumā aprakstītās MCV LTE sistēmas un MCV UMTS sistēmas būtu jābūt iespējami agri un ne vēlāk kā sešus mēnešus pēc šā lēmuma izziņošanas.
               
            
                  (9)
               
               
                  
                     MCV tehnisko specifikāciju pārskatīšana būtu jāturpina, lai nodrošinātu, ka tās atbilst tehnikas progresam.
               
            
                  (10)
               
               
                  Šajā lēmumā paredzētie pasākumi ir saskaņā ar Radiofrekvenču spektra komitejas atzinumu,
               
            IR PIEŅĒMUSI ŠO LĒMUMU.
      1. pants
      Lēmumu 2010/166/ES groza šādi:
      
                  1)
               
               
                  lēmuma 1. pantu aizstāj ar šādu:
                  “1. pants
                  Šā lēmuma mērķis ir harmonizēt tehniskos nosacījumus 900 MHz, 1 800 MHz, 1 900/2 100 MHz un 2 600 MHz radiofrekvenču joslu pieejamībai un efektīvai izmantošanai sistēmām, kuras nodrošina mobilo sakaru pakalpojumus kuģos Savienības teritoriālajos ūdeņos.”;
               
            
                  2)
               
               
                  lēmuma 2. pantu groza šādi:
                  
                              a)
                           
                           
                              panta 1. punktu aizstāj ar šādu:
                              
                                          “1)
                                       
                                       
                                          “mobilo sakaru pakalpojumi kuģos (MCV pakalpojumi)” ir Eiropas Parlamenta un Padomes Direktīvas 2002/21/EK (*1) 2. panta c) punktā definētie elektronisko sakaru pakalpojumi, ko sniedz uzņēmums, lai dotu iespēju cilvēkiem kuģī sazināties publiskajos sakaru tīklos, izmantojot sistēmu, uz kuru attiecas 3. pants, bez tieša savienojuma ar sauszemes mobilajiem tīkliem;
                                       
                                    
                                 (*1)  Eiropas Parlamenta un Padomes 2002. gada 7. marta Direktīva 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) (OV L 108, 24.4.2002., 33. lpp.).”;"
						
                           
                        
                              b)
                           
                           
                              panta 7. punktu aizstāj ar šādu:
                              
                                          “7)
                                       
                                       
                                          “kuģa bāzes raiduztverošā stacija (kuģa BS)” ir mobilā pikošūna, kas atrodas kuģī un balsta GSM, LTE vai UMTS pakalpojumus atbilstoši šā lēmuma pielikumam;”;
                                       
                                    
                        
                              c)
                           
                           
                              pievieno šādus punktus:
                              
                                          “8)
                                       
                                       
                                          “1 900/2 100 MHz josla” nozīmē 1 920–1 980 MHz joslu augšupsaitei (galiekārta raida, bāzes stacija uztver) un 2 110–2 170 MHz joslu lejupsaitei (bāzes stacija raida, galiekārta uztver);
                                       
                                    
                                          9)
                                       
                                       
                                          “2 600 MHz josla” nozīmē 2 500–2 570 MHz joslu augšupsaitei (galiekārta raida, bāzes stacija uztver) un 2 620–2 690 MHz joslu lejupsaitei (bāzes stacija raida, galiekārta uztver);
                                       
                                    
                                          10)
                                       
                                       
                                          “LTE sistēma” ir elektronisko sakaru tīkls, kas definēts Komisijas Īstenošanas lēmuma 2011/251/ES (*2) pielikumā;
                                       
                                    
                                          11)
                                       
                                       
                                          “UMTS sistēma” ir elektronisko sakaru tīkls, kas definēts Īstenošanas lēmuma 2011/251/ES pielikumā.
                                       
                                    
                                 (*2)  Komisijas 2011. gada 18. aprīļa Īstenošanas lēmums 2011/251/ES, ar ko izdara grozījumus lēmumā 2009/766/EK par 900 MHz un 1 800 MHz frekvenču joslu harmonizāciju tādu sauszemes sistēmu vajadzībām, kas Kopienā spēj nodrošināt Eiropas mēroga elektronisko sakaru pakalpojumus (OV L 106, 27.4.2011., 9. lpp.).”;"
						
                           
                        
            
                  3)
               
               
                  lēmuma 3. pantu aizstāj ar šādu:
                  “3. pants
                  1.   Dalībvalstis atvēl vismaz 2 MHz spektra augšupsaitei un 2 MHz attiecīgā sapārotā spektra lejupsaitei 900 MHz un/vai 1 800 MHz joslās GSM sistēmām, kas sniedz MCV pakalpojumus uz beztraucējumu un bezaizsardzības pamata to teritoriālajos ūdeņos.
                  2.   Kolīdz iespējams, bet ne vēlāk kā sešus mēnešus pēc šā lēmuma izziņošanas dalībvalstis atvēl vismaz 5 MHz spektra augšupsaitei un 5 MHz attiecīgā sapārotā spektra lejupsaitei 1 900/2 100 MHz joslās UMTS sistēmām un 1 800 un 2 600 MHz joslās LTE sistēmām, kas sniedz MCV pakalpojumus uz beztraucējumu un bezaizsardzības pamata to teritoriālajos ūdeņos.
                  3.   Dalībvalstis nodrošina, lai 1. un 2. punktā aprakstītās sistēmas atbilstu pielikumā izklāstītajiem nosacījumiem.”;
               
            
                  4)
               
               
                  lēmuma 4. pantu aizstāj ar šādu:
                  “4. pants
                  Dalībvalstis pastāvīgi uzrauga, kā to teritoriālajos ūdeņos MCV pakalpojumu sniedzējas sistēmas izmanto 3. panta 1. un 2. punktā minētās frekvenču joslas, sevišķi visu 3. panta nosacījumu nepārtrauktas nozīmības ziņā un kaitīgu traucējumu gadījumos.”;
               
            
                  5)
               
               
                  lēmuma pielikumu aizstāj ar šā lēmuma pielikuma tekstu.
               
            2. pants
      Šis lēmums ir adresēts dalībvalstīm.
      
         Briselē, 2017. gada 1. februārī
         
            
               Komisijas vārdā –
            
            
               priekšsēdētāja vietnieks
            
            Andrus ANSIP
         
      
      
         (1)  OV L 108, 24.4.2002., 1. lpp.
      
      
         (2)  Komisijas 2010. gada 19. marta Lēmums 2010/166/ES par harmonizētiem nosacījumiem radiofrekvenču spektra izmantošanai mobilo sakaru pakalpojumiem kuģos (MCV pakalpojumiem) Eiropas Savienībā (OV L 72, 20.3.2010., 38. lpp.).
      
         (3)  Eiropas Parlamenta un Padomes 2012. gada 14. marta Lēmums Nr. 243/2012/ES, ar ko izveido radiofrekvenču spektra daudzgadu politikas programmu (OV L 81, 21.3.2012., 7. lpp.).
      
         (4)  Eiropas Parlamenta un Padomes 2002. gada 7. marta Direktīva 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) (OV L 108, 24.4.2002., 33. lpp.).
      
         PIELIKUMS
         
            
               “PIELIKUMS
               
                  Nosacījumi, kas sistēmai, kura sniedz MCV pakalpojumus Eiropas Savienības dalībvalstu teritoriālajos ūdeņos, jāievēro, lai izvairītos no kaitīgiem traucējumiem sauszemes mobilajiem tīkliem
               
               1.   Nosacījumi, kas 900 MHz joslā un 1 800 MHz joslā GSM sistēmām, kuras sniedz MCV pakalpojumus dalībvalstu teritoriālajos ūdeņos, jāievēro, lai izvairītos no kaitīgiem traucējumiem sauszemes mobilajiem tīkliem
               Piemēro šādus nosacījumus:
               
                           a)
                        
                        
                           sistēmu, kas sniedz MCV pakalpojumus, neizmanto tuvāk kā divas jūras jūdzes (1) no bāzes līnijas, kas definēta ANO Jūras tiesību konvencijā;
                        
                     
                           b)
                        
                        
                           2–12 jūras jūdžu attālumā no bāzes līnijas kuģu BS izmanto tikai iekštelpu antenas;
                        
                     
                           c)
                        
                        
                           mobilajām galiekārtām izmantošanai kuģos un kuģu BS nosakāmie ierobežojumi:
                           
                                       Parametrs
                                    
                                    
                                       Apraksts
                                    
                                 
                                       Raidīšanas jauda / jaudas blīvums
                                    
                                    
                                       Mobilajām galiekārtām, ko izmanto kuģos un vada kuģu BS 900 MHz frekvenču joslā, maksimālā izstarotā izejas jauda:
                                       5 dBm
                                    
                                 
                                       Mobilajām galiekārtām, ko izmanto kuģos un vada kuģu BS 1 800  MHz frekvenču joslā, maksimālā izstarotā izejas jauda:
                                       0 dBm
                                    
                                 
                                       Bāzes stacijām kuģos maksimālais jaudas blīvums, kas izmērīts kuģa ārpusē un attiecināts uz mērantenu ar pastiprinājumu 0 dBi:
                                       – 80 dBm/200 kHz
                                    
                                 
                                       Kanālu piekļuves un aizņemšanas noteikumi
                                    
                                    
                                       Izmanto traucējumu mazināšanas metodes, kas sniedz rezultātus, kuri ir vismaz līdzvērtīgi šādiem traucējumu mazināšanas faktoriem, balstoties uz GSM standartiem:
                                       
                                                   —
                                                
                                                
                                                   2–3 jūras jūdžu attālumā no bāzes līnijas kuģī izmantojamā mobilās galiekārtas uztvērēja jutīgums un pārtrauces slieksnis (ACCMIN
                                                       (2) un RXLEV
                                                       (3) minimālais līmenis) ir ≥ – 70 dBm/200 kHz, un 3–12 jūras jūdžu attālumā no bāzes līnijas tas ir ≥ – 75 dBm/200 kHz,
                                                
                                             
                                                   —
                                                
                                                
                                                   
                                                      MCV sistēmas augšupsaitē ir aktivizēta pārraide ar pārtrauci (4),
                                                
                                             
                                                   —
                                                
                                                
                                                   kuģa BS ir iestatīta minimālā sinhronizācijas apsteidzes (5) vērtība.
                                                
                                             
                                 
                     2.   Nosacījumi, kas 1 900/2 100 MHz joslā jāievēro UMTS sistēmām, kuras sniedz MCV pakalpojumus dalībvalstu teritoriālajos ūdeņos, lai izvairītos no kaitīgiem traucējumiem sauszemes mobilajiem tīkliem
               Piemēro šādus nosacījumus:
               
                           a)
                        
                        
                           sistēmu, kura sniedz MCV pakalpojumus, neizmanto tuvāk par divām jūras jūdzām no bāzes līnijas, kas definēta ANO Jūras tiesību konvencijā;
                        
                     
                           b)
                        
                        
                           2–12 jūras jūdžu attālumā no bāzes līnijas kuģu BS izmanto tikai iekštelpu antenas;
                        
                     
                           c)
                        
                        
                           var izmantot tikai joslas platumu līdz 5 MHz (dupleksu);
                        
                     
                           d)
                        
                        
                           mobilajām galiekārtām izmantošanai kuģos un kuģu BS nosakāmie ierobežojumi:
                           
                                       Parametrs
                                    
                                    
                                       Apraksts
                                    
                                 
                                       Raidīšanas jauda / jaudas blīvums
                                    
                                    
                                       Mobilajām galiekārtām 1 900  MHz joslā, ko izmanto kuģos un vada kuģu BS 2 100  MHz joslā, maksimālā izstarotā izejas jauda:
                                       0 dBm/5 MHz
                                    
                                 
                                       Izstarojums uz klāja
                                    
                                    
                                       Kuģa BS izstarojums uz klāja ir ≤ – 102 dBm/5 MHz (CPICH)
                                    
                                 
                                       Kanālu piekļuves un aizņemšanas noteikumi
                                    
                                    
                                       2–12 jūras jūdžu attālumā no bāzes līnijas kvalitātes kritērijs (vajadzīgais minimālais uztvertā signāla līmenis šūnā) ir ≥
                                       – 87 dBm/5 MHz
                                    
                                 
                                       Publiskā sauszemes mobilo sakaru tīkla atlases taimeris ir iestatīts uz 10 minūtēm
                                    
                                 
                                       Sinhronizācijas apsteidzes parametru nosaka pēc sadalītās MCV antenu sistēmas šūnas apgabala, kas ir 600 m
                                    
                                 
                                       
                                          RRC taimeris pārtraukšanai pie lietotāja neaktivitātes ir iestatīts uz divām sekundēm
                                    
                                 
                                       Nepieskaņošanās cietzemes tīkliem
                                    
                                    
                                       
                                          MCV nesēja centrālā frekvence nesakrīt ar sauszemes tīkla nesēju frekvencēm
                                    
                                 
                     3.   Nosacījumi, kas 1 800 MHz joslā un 2 600 MHz joslā LTE sistēmām, kuras sniedz MCV pakalpojumus dalībvalstu teritoriālajos ūdeņos, jāievēro, lai izvairītos no kaitīgiem traucējumiem sauszemes mobilajiem tīkliem
               Piemēro šādus nosacījumus:
               
                           a)
                        
                        
                           sistēmu, kas sniedz MCV pakalpojumus, neizmanto tuvāk par četrām jūras jūdzēm no bāzes līnijas, kas definēta ANO Jūras tiesību konvencijā;
                        
                     
                           b)
                        
                        
                           4–12 jūras jūdžu attālumā no bāzes līnijas kuģu BS izmanto tikai iekštelpu antenas;
                        
                     
                           c)
                        
                        
                           frekvenču joslā (1 800 MHz un 2 600 MHz) var izmantot tikai joslas platumu līdz 5 MHz (dupleksu);
                        
                     
                           d)
                        
                        
                           mobilajām galiekārtām izmantošanai kuģos un kuģu BS nosakāmie ierobežojumi:
                           
                                       Parametrs
                                    
                                    
                                       Apraksts
                                    
                                 
                                       Raidīšanas jauda / jaudas blīvums
                                    
                                    
                                       Mobilajām galiekārtām, ko izmanto kuģos un vada kuģu BS 1 800  MHz joslā un 2 600  MHz joslā, maksimālā izstarotā izejas jauda:
                                       0 dBm
                                    
                                 
                                       Izstarojums uz klāja
                                    
                                    
                                       Kuģa BS izstarojums uz klāja ir ≤ – 98 dBm/5 MHz (ekvivalents – 120 dBm/15 kHz)
                                    
                                 
                                       Kanālu piekļuves un aizņemšanas noteikumi
                                    
                                    
                                       4–12 jūras jūdžu attālumā no bāzes līnijas kvalitātes kritērijs (minimālais vajadzīgais uztvertā signāla līmenis šūnā) ir ≥ – 83 dBm/5 MHz (ekvivalents – 105 dBm/15 kHz)
                                    
                                 
                                       Publiskā sauszemes mobilo sakaru tīkla atlases taimeris ir iestatīts uz 10 minūtēm
                                    
                                 
                                       Sinhronizācijas apsteidzes parametru nosaka pēc sadalītās MCV antenu sistēmas šūnas apgabala, kas ir 400 m
                                    
                                 
                                       
                                          RRC taimeris pārtraukšanai pie lietotāja neaktivitātes ir iestatīts uz divām sekundēm
                                    
                                 
                                       Nepieskaņošanās cietzemes tīkliem
                                    
                                    
                                       
                                          MCV nesēja centrālā frekvence nesakrīt ar sauszemes tīkla nesēju frekvencēm”
                                    
                                 
                     
         
         
            (1)  Viena jūras jūdze ir 1 852 m.
         
            (2)  ACCMIN (RX_LEV_ACCESS_MIN); aprakstīta GSM standartā ETSI TS 144 018.
         
            (3)  RXLEV (RXLEV-FULL-SERVING-CELL); aprakstīta GSM standartā ETSI TS 148 008.
         
            (4)  Pārraide ar pārtrauci jeb DTX; aprakstīta GSM standartā ETSI TS 148 008.
         
            (5)  Sinhronizācijas apsteidze; aprakstīta GSM standartā ETSI TS 144 018.